NBA garbingo elgesio žaidėjai
NBA garbingo elgesio žaidėjai (angl. NBA Sportsmanship Award) – nuo 1996 metų įteikiamas kasmetinis apdovanojimas, dar vadinamas Joe Dumars vardu. „Garbingo elgesio“ apdovanojimas skiriamas NBA krepšininkams, kurie aikštėje atspindi teigiamas sportininko savybes – dorai ir sąžiningai elgiasi, gerbia varžovus ir komandos draugus. Kiekviena komanda išrenka žaidėją, kuris pretenduoja į apdovanojimą. Buvusios penkios NBA žvaigždės atrenka vieną krepšininką iš kiekvieno diviziono. Garbingiausią lygos žaidėją renka kiti NBA krepšininkai.